turjo4nis/wikipedia-bn-dump-20250701 huggingface dataset:
বাংলাদেশ মাদ্রাসা শিক্ষক প্রশিক্ষণ ইনস্টিটিউট

বাংলাদেশ মাদ্রাসা শিক্ষক প্রশিক্ষণ ইনস্টিটিউট হলো বাংলাদেশ সরকারের শিক্ষা মন্ত্রণালয়ের অধীন মাদ্রাসা শিক্ষা অধিদপ্তর এর আওতায় সরকারি শিক্ষক প্রশিক্ষণ ইনস্টিটিউট। এটি বাংলাদেশের আলিয়া স্তরের সব মাদ্রাসাসমূহের শিক্ষকদের একমাত্র  প্রশিক্ষণ ইনস্টিটিউট। এই ইনস্টিটিউটটি ২০০৯ থেকে ২০১৫ সাল পর্যন্ত দাখিল স্তরের বিষয় ভিত্তিক, সিনিয়র মাদরাসা প্রধান, এবং সিপিডি বিষয় ভিত্তিক প্রশিক্ষণের আওতায় সর্বমোট ১২৫০০ প্রশিক্ষণার্থীকে প্রশিক্ষণ প্রদান করেছে। এই প্রতিষ্ঠানে ৭ ধরনের প্রশিক্ষণ ও ৬ ধরনের প্রকাশনা রয়েছে।

ইতিহাস

এটি ১৯৯৫ সালের ২৮ ডিসেম্বর মাসে ঢাকা- ময়মনসিংহ রোডের পাশে গাজীপুরের বোর্ড বাজারে প্রতিষ্ঠা লাভ করে। এ ইনস্টিটিউটের মাধ্যমে বিশেষভাবে মাদ্রাসা শিক্ষকদের প্রশিক্ষণের মাধ্যমে মানবসম্পদ তৈরি করা এবং সাধারণভাবে দেশের স্কুল কলেজ শিক্ষকদের চাকরিপূর্ব ও চাকরি কালীন প্রশিক্ষণ প্রদান করা হয়।

কার্যক্রম

মাদ্রাসা শিক্ষা অধিদপ্তরের মাধ্যমে ৭৯৫৪ টি এমপিও ভুক্ত মাদরাসায় ১,৫০,৮০০ জন শিক্ষকের মধ্য থেকে বাছাই করে প্রশিক্ষণ দেয়া হয়েছে। এছাড়াও ১৫১৯ টি স্বতন্ত্র ইবতেদায়ী মাদ্রাসা ৪,৫২৯ জন শিক্ষকদের প্রশিক্ষণের ব্যবস্থা করা হয়েছে। এখানে প্রশিক্ষণার্থী শিক্ষকদের জন্য আবাসিক ব্যবস্থা আছে। এখানে চালু আছে: 
 বিএমএড প্রশিক্ষণ কোর্স
 বিষয়ভিত্তিক প্রশিক্ষণ (দাখিল)
 বিষয়ভিত্তিক প্রশিক্ষণ (সিনিয়র)
 প্রশাসনিক প্রশিক্ষণ(সুপার)
 টিকিউআই প্রশিক্ষণ কোর্স
 আইডিবি প্রশিক্ষণ কোর্স
 অন্যান্য প্রশিক্ষণ কোর্স

প্রকাশনা 
এই প্রতিষ্ঠান নিজেদের প্রশিক্ষণ কর্মসূচির পাশাপাশি কিছু প্রকাশনাও প্রকাশ করে। সেগুলো হলো:
 প্রশিক্ষণ ম্যানুয়াল (দাখিল)
 প্রশিক্ষণ ম্যানুয়াল (সিনিয়র)
 প্রশিক্ষণ ম্যাবুয়াল (সুপার/অধ্যক্ষ)
 প্রশিক্ষণ ম্যানুয়াল (এবতেদায়ী প্রধান)
 প্রশিক্ষণ নির্দেশিকা (সকল কোর্স)
 ৩৫ দিনের কোর্স প্রশিক্ষণ ম্যানুয়াল

সাংগঠনিক কাঠামো

একজন অধ্যক্ষের অধীন রয়েছে ১জন উপধাক্ষ্য, সহযোগী অধ্যাপক, সহকারি অধ্যাপক, প্রভাষক, সহকারি পরিচালকের অধীন অফিস কর্মকর্তা ও মেডিকেল অফিসার । সব মিলিয়ে এ ধাপে আছেন ৫৫জন। অপর একটি প্রস্তাবনায় অধ্যক্ষের অধীন ৯৩জন আছে।

লক্ষ্য ও উদ্দেশ্য 
 বর্তমান শতাব্দীর চ্যালেঞ্জ মোকাববেলায় শিক্ষক তৈর করা।
 মাদ্রাসার শিক্ষকদের গুণগত মান নিশ্চিত করা।
  মাদ্রাসা শশক্ষকদের জন্য চাকুরিকালীন ও চাকুরির পরে যুগোপযোগী প্রশিক্ষণের আয়োজন করা।

ভবিষ্যত পরিকল্পনা 
ভবিষ্যতে দেশের প্রতিটি বিভাগে একটি করে মাদ্রাসা শিক্ষক প্রশিক্ষণ ইনস্টিটিউট প্রতিষ্ঠা করা।
  একটি ভি আই পি হোস্টেল নির্মাণ
  টিকিউআই ভবনের উর্ধ্বমূখী সম্প্রসারণ
  আইসিটি প্রকল্প চালু করণ
  কোর্স আধুনিকীকরণ প্রকল্প চালু করণ
 অন লাইনে প্রশিক্ষনার্থীদের আবেদন গ্রহণ ও প্রক্রিয়া করণ
 প্রশিক্ষকদের জন্য প্রশিক্ষণের ব্যবস্থা
 লাইব্রেরীর ডাটাবেইজ চালু করণ।

চ্যালেঞ্জ সমূহ 
 মানসম্পন্ন ও পর্যাপ্ত  কম্পিউটার ল্যাবের অভাব
  অপর্যাপ্ত নন-টিচিং জনবল
 অপর্যাপ্ত প্রশিক্ষক
 মাল্টিমিডিয়া শ্রেণিকক্ষের অভাব
 শিক্ষাউপকরণের অভাব
  পার্শ্ববর্তী  কলকারখানার শব্দদূষণ ইত্যাদি।

আরও দেখুন
 অধিদপ্তর
 শিক্ষা মন্ত্রণালয় (বাংলাদেশ)
 বাংলাদেশ মাদ্রাসা শিক্ষা বোর্ড
 মাধ্যমিক ও উচ্চশিক্ষা অধিদপ্তর

তথ্যসূত্র 

১৯৯৫-এ বাংলাদেশে প্রতিষ্ঠিত
বাংলাদেশের ইনস্টিটিউট
গাজীপুর জেলার শিক্ষাপ্রতিষ্ঠান
১৯৯৫-এ প্রতিষ্ঠিত সরকারি সংস্থা
আলিয়া মাদ্রাসা
প্রশিক্ষণ সংগঠন
শিক্ষক প্রশিক্ষণ
অগ্নি সুরক্ষা

অগ্নি সুরক্ষা (Fire protection) বলতে কোনও অগ্নিকাণ্ডের সম্ভাব্য ধ্বংসাত্মক উত্তাপ ও ধোঁয়ার কারণে সৃষ্ট অনাকাঙ্ক্ষিত ক্ষতি হ্রাসের জন্য গৃহীত কার্যকলাপ ও সেগুলি অধ্যয়নকে বোঝানো হয়। এটিতে আগুনের আচরণ, প্রকোষ্ঠীকরণ, দমন ও তদন্ত ও এ-সংক্রান্ত জরুরি অবস্থাগুলি এবং এর পাশাপাশি আগুন থেকে সুরক্ষা প্রদানকারী উপাদান ও ব্যবস্থাগুলির গবেষণা, উন্নয়ন, নির্মাণ, উৎপাদন, পরীক্ষণ ও প্রয়োগ সম্পর্কেও অধ্যয়ন করা হয়। স্থলভাগ ও জলভাগের স্থাপনা এমনকি জাহাজের ক্ষেত্রেও মালিক ও পরিচালকদের আইনের ভিত্তিতে করা মূল নকশার সাথে সাযুজ্য বজায় রেখে তাদের সুযোগসুবিধাগুলির রক্ষণাবেক্ষণ করতে হয়, যে আইনগুলির মধ্যে স্থানীয় ভবন আইনসমগ্র ও অগ্নি আইনসমগ্র অন্তর্ভুক্ত থাকে এবং যে আইনগুলি এখতিয়ারবিশিষ্ট কর্তৃপক্ষ বলবৎ করে।

যখন কোনও ভবনে কোনও অগ্নিকাণ্ড ঘটে, তখন অগ্নি নির্বাপণ কর্মীবৃন্দ, অগ্নিকাণ্ড তদন্তরকারী কর্মকর্তাবৃন্দ ও অনান্য অগ্নি প্রতিরোধ কর্মকর্তা-কর্মচারীরা সেই অগ্নিকাণ্ড নিয়ন্ত্রণ, তদন্ত পরিচালনা ও আগুনের কারণে সৃষ্ট ক্ষয়ক্ষতি থেকে শেখার জন্য তলবপ্রাপ্ত হন। এভাবে শেখা বিষয়গুলি ভবন আইন ও অগ্নি আইনগুলিকে হালনাগাদ করার কাজে প্রয়োগ করা হতে পারে।

তথ্যসূত্র

আরও পড়ুন 
 Huang, Kai. 2009. Population and Building Factors That Impact Residential Fire Rates in Large U.S. Cities. Applied Research Project. Texas State University. http://ecommons.txstate.edu/arp/287/ .

বহিঃসংযোগ 

 National Fire Protection Association (US)
 National Fire Sprinkler Association (US)
 Fire Equipment Manufacturers' Association (US)

 
ভবন প্রকৌশল
পেলের আন্তর্জাতিক গোলের তালিকা

পেলে একজন ব্রাজিলীয় পেশাদার ফুটবলার, যিনি ১৯৫৭ থেকে ১৯৭১ পর্যন্ত ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলতেন। তাঁকে সর্বকালের সর্বশ্রেষ্ঠ ফুটবল খেলোয়াড় হিসেবে বিবেচনা করা হয়। তিনি ৬৯৭ ম্যাচে ৭৫৭ গোল করে ব্রাজিল জাতীয় ফুটবল দলের সর্বকালের সর্বোচ্চ গোলদাতা। এর মধ্যে ১২টি গোল করেছেন ১৪টি বিশ্বকাপ ম্যাচে, যার মধ্যে ৪টি ১৯৭০-এ করা।

আন্তর্জাতিক গোলের তালিকা 
পেলে ৯২ ম্যাচে ৭৭ গোল করে ব্রাজিল জাতীয় ফুটবল দলের সর্বকালের সর্বোচ্চ গোলদাতা। তাঁর প্রথম গোলটি ছিল অভিষেক ম্যাচে, আর্জেন্টিনার বিপক্ষে।

সূত্র:

অ-পূর্ণ আন্তর্জাতিক উপস্থিতি (ক্লাবের হয়ে খেলা) 

সূত্র:

ফিফা বিশ্বকাপ গোল 

সূত্র:

পরিসংখ্যান

সূত্র:

সূত্র:

হ্যাটট্রিক

সূত্র:

তথ্যসূত্র 

ব্রাজিল জাতীয় ফুটবল দলের রেকর্ড এবং পরিসংখ্যান
পেলে
চার্লস সেসিল স্টিভেন্স

স্যার চার্লস সেসিল স্টিভেন্স  (৫ জুলাই ১৮৪০, তাহিতি - ২৪ মার্চ ১৯০৯) ছিলেন একজন অস্ট্রেলীয় সরকারি কর্মকর্তা যিনি ভারতে ব্রিটিশ রাজের প্রতিনিধিত্বকারী বাংলা প্রদেশের লেফটেন্যান্ট গভর্নর ছিলেন। তিনি সিদ্রাপং হাইডেল পাওয়ার স্টেশনের ভিত্তি তদারকি করেন, যা এশিয়ায় এই ধরনের প্রথম।

তিনি মেলবোর্ন বিশ্ববিদ্যালয়ে শিক্ষা লাভ করেন।  তিনি ১৯০৯ সালে ইনফ্লুয়েঞ্জার কারণে কেনসিংটনে মারা যান।

তথ্যসূত্র 

১৯০৯-এ মৃত্যু
১৮৪১-এ জন্ম
মুমতাজ শাহনেওয়াজ

মুমতাজ শাহনেওয়াজ (১৯১২-১৯৪৮) ছিলেন একজন পাকিস্তানি কূটনীতিক ও লেখক। তিনি ইংরেজি সাহিত্যে ডিগ্রি অর্জন করেছিলেন।

পরিবার 
তিনি মিয়া শাহনেওয়াজ এবং তার রাজনৈতিকভাবে সক্রিয় স্ত্রী বেগম জাহানারা শাহনেওয়াজের আরাইন পরিবারে জন্মগ্রহণ করেন। এভাবে, তিনি পাঞ্জাবের প্রভাবশালী নেতা স্যার মুহাম্মদ শফির নাতনি ছিলেন।

পাকিস্তান আন্দোলন 
তার মায়ের মতো, মমতাজ শাহনেওয়াজ একজন কংগ্রেস সদস্য হিসাবে জাতীয় আন্দোলনে আকৃষ্ট হয়েছিলেন কিন্তু ধীরে ধীরে তার সহানুভূতি মুসলিম লীগের দিকে স্থানান্তরিত করেছিলেন। মমতাজ (তার পরিবার এবং বন্ধুদের কাছে তানজি  বলে পরিচিত ছিলেন) জিন্নাহ দ্বারা ব্যাপকভাবে প্রভাবিত ছিলেন। মমতাজ শাহনেওয়াজ ৩৫ বছর বয়সে পাকিস্তান সৃষ্টির কয়েক মাস পর জাতিসংঘের সাধারণ পরিষদে পাকিস্তানের প্রতিনিধিত্ব করার জন্য নিউইয়র্কে যাওয়ার পথে একটি বিমান দুর্ঘটনায় মারা যান, যিনি এশিয়ার প্রথম মহিলা হিসেবে একটি আইনসভা অধিবেশনে সভাপতিত্ব করেন।

সাহিত্যিক দক্ষতা 
তার উপন্যাস, দ্য হার্ট ডিভাইডেড সম্ভবত ভারত বিভাজনের পটভূমিতে প্রথম উপন্যাস। এটি ১৯৪০ এর দশকে উত্তর ভারতের একটি মুসলিম পরিবারের গল্প বলে। এটি স্বাধীনতা এবং দেশভাগের একটি বিশদ বিবরণ প্রদান করে, যদিও এটি দেশভাগের দাঙ্গা প্রদর্শন থেকে বিরত থাকে।

মৃত্যু 
শাহনওয়াজ ১৯৪৮ সালে প্যান অ্যাম ফ্লাইট ১-১০ এর দুর্ঘটনায় মারা যান। তিনি একটি প্রাথমিক খসড়া রেখে যান, যা তার পরিবার ১১ বছর পরে সম্পাদিত আকারে প্রকাশ করে।

আরো দেখুন 

 আরাইন
 মিয়া পরিবার বাগবানপুরা

তথ্যসূত্র 

 
১৯১২-এ জন্ম
১৯৪৮-এ মৃত্যু
পাকিস্তানি লেখক
পাকিস্তানি কূটনীতিবিদ
পাকিস্তান আন্দোলন
চৌখণ্ডী স্তূপ

চৌখণ্ডী স্তূপ হল সারনাথের একটি বৌদ্ধ স্তূপ যা ভারতের উত্তর প্রদেশের বারাণসীতে ক্যান্ট রেলওয়ে স্টেশন থেকে ৮ কিলোমিটার দূরে অবস্থিত। স্তূপগুলি কবরের ঢিবি থেকে উদ্ভূত হয়েছে এবং এটি বুদ্ধের একটি ধ্বংসাবশেষের জন্য একটি মন্দির হিসাবে কাজ করে।  জুন ২০১৯ সালে ভারতীয় পুরাতত্ত্ব সর্বেক্ষণ দ্বারা ক্ষেত্রটিকে জাতীয় গুরুত্বের একটি স্মৃতিস্তম্ভ হিসাবে ঘোষণা করা হয়েছিল।

ইতিহাস 
চৌখণ্ডী স্তূপটি গৌতম বুদ্ধের বুদ্ধগয়া থেকে সারনাথ পর্যন্ত ভ্রমণের সময় বুদ্ধ ও তাঁর প্রথম শিষ্যদের সাথে মিলিত হওয়ার স্থানটিকে চিহ্নিত করার জন্য ৪র্থ থেকে ৬ষ্ঠ শতাব্দীর মধ্যে গুপ্ত যুগে একটি সোপানযুক্ত মন্দির হিসেবে তৈরি করা হয়েছিল বলে মনে করা হয়। পরবর্তীতে রাজা টোডরমলের পুত্র গোবর্ধন শক্তিশালী মুঘল শাসক হুমায়ুনের সফরকে স্মরণীয় করে রাখতে অষ্টভুজাকৃতির স্তম্ভ নির্মাণ করে স্তূপটিকে বর্তমান আকারে পরিবর্তন করেন। 

বর্তমানে স্তূপটি একটি উঁচু মাটির ঢিবি যা একটি অষ্টভুজাকৃতির টাওয়ার দ্বারা শীর্ষে একটি ইটের তৈরি ভবন দ্বারা আবৃত। এটি ভারতীয় পুরাতত্ত্ব সর্বেক্ষণ রক্ষণাবেক্ষণ করে।

আরো দেখুন 

 ধামেক স্তূপ
 সারনাথ
 বৌদ্ধ মন্দিরের তালিকা

তথ্যসূত্র

বহিঃসংযোগ 

 সারনাথ
উত্তরপ্রদেশের ইতিহাস
গুপ্ত সাম্রাজ্য
উইকিউপাত্তে স্থানাঙ্ক আছে
উত্তরপ্রদেশের বৌদ্ধ বিহার
ভারতের স্তূপ
বারাণসীর ভবন ও স্থাপনা
উত্তরপ্রদেশের পুরাতাত্ত্বিক স্মারক
শাহাদাত-ই আল-হিকমা

শাহাদাত-ই আল-হিকমা বাংলাদেশের একটি নিষিদ্ধ ইসলামবাদী সন্ত্রাসী সংগঠন।

ইতিহাস 
শাহাদাত-ই-আল হিকমা ৮ ফেব্রুয়ারি ২০০৩ সালে কাওসার হোসেন সিদ্দিক কর্তৃক প্রতিষ্ঠিত হয়।  এর অর্থায়ন দাউদ ইব্রাহিম করেছে বলে ধারণা করা হচ্ছে।  এটি ঘোষণা করেছিল যে তারা বাংলাদেশে একটি ইসলামিক স্টেট প্রতিষ্ঠার জন্য সশস্ত্র সংগ্রাম করবে।  সিদ্দিক দাবি করেছেন তার দলে ৩৫ হাজার ‘কমান্ডো’ এবং ‘যোদ্ধা’ রয়েছে।  এটি ৯ ফেব্রুয়ারি ২০০৩  বাংলাদেশ সরকার কর্তৃক নিষিদ্ধ ঘোষিত হয়েছিল।  সিদ্দিকী ২০০৫ সালের  নভেম্বর গ্রেফতার হন।

২০১১ সালের জুলাই মাসে, সিদ্দিকীকে রাজশাহী থেকে গ্রেপ্তার করা হয় যখন বাংলাদেশ পুলিশ তার নামে একটি তিন বছরের "নিখোঁজ" ওয়ারেন্ট "আবিষ্কার" করে।  সিদ্দিকী ফ্রিডম পার্টিরও সদস্য ছিলেন।  তিনি অতীতে বাংলাদেশের মুক্তিযুদ্ধকে "সন্ত্রাসী কার্যকলাপ" বলে উল্লেখ করেছেন।  তিনি হিমালয় বেভারেজ কোম্পানি প্রতিষ্ঠা করেন যা তার মতে ৫ বিলিয়ন টাকার কোম্পানি।  ২৮ জুলাই ২০১১  সালে তাকে কারাগারে পাঠানো হয়।

পশ্চিমবঙ্গে ২০১৪ সালের বর্ধমান বিস্ফোরণের জন্য ভারতের রাষ্ট্রীয় অনুসন্ধান সংস্থা এটির তদন্ত করেছিল।

তথ্যসূত্র 

২০০৩-এ বাংলাদেশে প্রতিষ্ঠিত
২০০৩-এ প্রতিষ্ঠিত সংগঠন
বাংলাদেশে সন্ত্রাসবাদ
বাংলাদেশের জিহাদি দল
ভূমিজ বিদ্রোহ

ভূমিজ বিদ্রোহ, যা গঙ্গা নারাইনের হাঙ্গামা নামেও পরিচিত, ছিল পূর্ববর্তী বঙ্গ রাজ্যের মেদিনীপুর জেলার ধলভূম এবং জঙ্গলমহল এলাকায় অবস্থিত ভূমিজ আদিবাসীদের দ্বারা ১৮৩২-১৮৩৩ সালে সংঘটিত একটি বিদ্রোহ। এর নেতৃত্বে ছিলেন গঙ্গা নারায়ণ সিং ।   ঐতিহাসিকরা একে চুয়াদ বিদ্রোহও বলেছেন।

‎আরও দেখুন 

 গঙ্গা নারায়ণ সিং
 চুয়াড় বিদ্রোহ
 ঝাড়খণ্ডের ইতিহাস

তথ্যসূত্র 

ঝাড়খণ্ডের ইতিহাস
বেঙ্গল প্রেসিডেন্সি
ভারতে বিদ্রোহ
২০০৫ ঢাকা গার্মেন্ট কারখানা ধস

২০০৫ ঢাকা গার্মেন্ট কারখানা ধস বা স্পেকট্রাম গার্মেন্ট ফ্যাক্টরি ধস যা কাঠামোগত ব্যর্থতার জন্য সোমবার, ১১ এপ্রিল ২০০৫ তারিখে বাংলাদেশের ঢাকার সাভার উপজেলায় ঘটে, যেখানে একটি নয় তলা বাণিজ্যিক ভবন ধসে পড়ে। ভবনটি ঢাকার প্রায় ৩০ কি.মি উত্তর-পশ্চিমে অবস্থিত। নিচতলায় একটি বয়লার বিস্ফোরণে ধসের সূত্রপাত হয়। ভবনটির মালিক ছিলেন একজন বাংলাদেশি ব্যবসায়ী শাহরিয়ার সায়িদ হুসাইন।

আরো দেখুন 
 ২০১২ ঢাকা পোশাক কারখানায় আগুন
 ২০১৩ সাভারে ভবন ধস
 ২০১৩ থানে ভবন ধস
 বাংলাদেশে অগ্নি এবং ভবন নিরাপত্তায় একর্ড
 অ্যালায়েন্স ফর বাংলাদেশ ওয়ার্কার সেফটি

তথ্যসূত্র

আরও পড়ুন 
 ক্লিন ক্লথস ক্যাম্পেইনে স্পেকট্রাম ধস সম্পর্কিত খবর।

বহিঃসংযোগ 
 ১ জুন ২০০৫-এ জীবিত কর্মীদের সাথে সাক্ষাৎকার

বাংলাদেশের অর্থনৈতিক ইতিহাস
বাংলাদেশে মানবসৃষ্ট বিপর্যয়
ঢাকার ভবন ও স্থাপনা
২০০৫-এ বাংলাদেশ
বাংলাদেশ সোসাইটি অব মাইক্রোবায়োলজিস্টস

বাংলাদেশ সোসাইটি অব মাইক্রোবায়োলজিস্টস (বিএসএম) বাংলাদেশী অণুজীববিজ্ঞানীদের একটি সংগঠন। ঢাকা বিশ্ববিদ্যালয়ের অণুজীববিজ্ঞান বিভাগে এর অবস্থান। এটি বাংলাদেশ জার্নাল অব মাইক্রোবায়োলজি নামে একটি জার্নাল প্রকাশ করে থাকে।

ইতিহাস 
বাংলাদেশ সোসাইটি অব মাইক্রোবায়োলজিস্টস ১৯৭৬ সালে বাংলাদেশের কয়েকজন গবেষক এবং বুদ্ধিজীবীদের দ্বারা প্রতিষ্ঠিত হয়েছিল। প্রতিষ্ঠার পর থেকে এটি বাংলাদেশের অণুজীববিজ্ঞানী ও গবেষকদের বৃহত্তম সংগঠন হিসেবে আবির্ভূত হয়েছে। সোসাইটির প্রতিষ্ঠাতা সভাপতি ছিলেন মেজর জেনারেল মাহমুদুর রহমান চৌধুরী, যিনি ২৪ জুন, ১৯৯৯ সালে মারা যান।

প্রতিষ্ঠাতাবৃন্দ 

 অধ্যাপক আমিনুল ইসলাম,
 মেজর জেনারেল এম আর চৌধুরী,
 ডাঃ কেএমএস আজিজ,
 ডাঃ ইমদাদুল হক,
 ডাঃ ফরিদা হক,
 অধ্যাপক নাইয়ুম চৌধুরী
 অধ্যাপক খায়রুল বাশার,
 অধ্যাপক এম আর খান,
 মেজর জেনারেল মতিউর রহমান,
 জনাব জি কে জোয়ার্দার,
 অধ্যাপক এস এস কাদরী,
 অধ্যাপক মামুন রশীদ চৌধুরী,
 ডাঃ মহসিন পাটোয়ারী,
 ডাঃ ফজলে রাব্বি,
 ডাঃ আনসার আলী,
 ডাঃ শাহজাহান কবির,
 ডাঃ সৈয়দা কাদসিয়া আক্তার (প্রয়াত),
 ডঃ সৈয়দ আশরাফ আহমেদ,
 ডাঃ ফিরদৌসী কাদরী,
 ডাঃ মোহাম্মদ রহমতুল্লাহ,
 ডাঃ এম শওকত আলী,
 ডাঃ এম এ রহিম প্রমুখ অন্যান্য।

বহিঃসংযোগ 
 বাংলাদেশ সোসাইটি অব মাইক্রোবায়োলজিস্ট

বাংলাদেশের বিদ্বৎসমাজ
বাংলাদেশ ভিত্তিক চিকিৎসা ও স্বাস্থ্য সংগঠন
বাংলাদেশে বিজ্ঞান ও প্রযুক্তি
১৯৭৬-এ বাংলাদেশে প্রতিষ্ঠিত
ঢাকা ভিত্তিক সংগঠন
মোগরাপাড়া

মোগরাপাড়া বর্তমান বাংলাদেশের সোনারগাঁওয়ের একটি মধ্যযুগীয় বসতি। এটি সোনারগাঁওয়ের প্রাচীনতম মুসলিম বসতি বলে মনে করা হয়।

ইতিহাস 
সোনারগাঁয়ের শেষ হিন্দু রাজার আমলে মোগরাপাড়া রথখোলা নামে পরিচিত ছিল, যার অর্থ স্থানীয় ভাষায় রথের উঠান। মোগরাপাড়ায় ঐতিহাসিক কিছু মসজিদ ও সমাধির অবশিষ্টাংশ রয়েছে যা দেখায় যে এটি একটি সমৃদ্ধশালী মুসলিম বসতি ছিল। এখানে গিয়াসউদ্দিন আজম শাহের সমাধি রয়েছে। এছাড়া এখানে গোয়ালদি মসজিদ, ইউসুফগঞ্জ মসজিদ এবং দরগাবাড়ি কমপ্লেক্স দর্শনীয়। ১৩ শতকে এটি একটি বিখ্যাত ইসলামী শিক্ষা কেন্দ্র ছিল যখন মাওলানা শরফুদ্দিন আবু তাওয়ামা এখানে একটি ইসলামি আলোচনাকেন্দ্র পরিচালনা করেছিলেন। স্থানটিতে একটি কোষাগার এবং সঙ্গীত হলের ধ্বংসাবশেষ রয়েছে যা নির্দেশ করে যে এটি মুসলিম শাসকদের একটি প্রশাসনিক সদর দফতর হয়ে থাকতে পারে।

বর্তমান 
মোগরাপাড়া আজ ঢাকা-চট্টগ্রাম মহাসড়কের ধারে একটি ব্যস্ত গ্রাম এবং সোনারগাঁ উপজেলার মোগরাপাড়া ইউনিয়নে অবস্থিত। এটি একটি ঘনবসতিপূর্ণ এলাকা।

তথ্যসূত্র 

বাংলাদেশের ঐতিহাসিক অঞ্চল
নারায়ণগঞ্জ জেলার গ্রাম
অ্যান ইম্পেরিয়াল ডিসেস্টার

অ্যান ইম্পেরিয়াল ডিসেস্টার: দ্য বেঙ্গল সাইক্লোন ১৮৭৬ নিউজিল্যান্ডের পণ্ডিত বেঞ্জামিন কিংসবারির একটি ইতিহাসভিত্তিক কাজ। মূলত ২০১৬ সালে ভিক্টোরিয়া ইউনিভার্সিটি অফ ওয়েলিংটনে লেখকের পিএইচডি থিসিস হিসাবে প্রণয়নকৃত, বইটি সমালোচকদের সমালোচনার জন্য ২০১৮ সালে প্রকাশিত হয়েছিল। এটি ১৮৭৬ সালের বেঙ্গল সাইক্লোন নিয়ে আলোচনা করে, যা ছিল ১৯ শতকের নিকৃষ্টতম প্রাকৃতিক দুর্যোগগুলির মধ্যে একটি এবং এতে ৩০০,০০০ জন পর্যন্ত প্রাণ হারায়, কিন্তু আজ তা প্রায় বিস্মৃত। কিংসবারির বইটি প্রথম একক-ভলিউম আধুনিক সাহিত্যকর্ম যা সম্পূর্ণরূপে এই বিপর্যয়টির জন্য নিবেদিত। সুনীল অমৃত (হার্ভার্ড), চন্দ্রিকা কৌল (সেন্ট অ্যান্ড্রুস), নন্দিনী গুপ্তু (অক্সফোর্ড), পিটার রব (এসওএএস), এবং রচনা মজুমদার (শিকাগো) এর মতো দক্ষিণ এশীয় পণ্ডিতরা এটির প্রশংসা করেছেন। 

দ্য টেলিগ্রাফ ( কলকাতা ) এবং দ্য সানডে গার্ডিয়ানের মতো মূলধারার ভারতীয় পত্রিকাগুলিতেও এটি ইতিবাচক পর্যালোচনা পেয়েছে।

তথ্যসূত্র 

বেঙ্গল প্রেসিডেন্সি
বাংলাদেশ সম্পর্কে ইতিহাস বই
ভদ্র রাজবংশ

ভদ্র রাজবংশ ( ) ছিল একটি বাঙালি ব্রাহ্মণ রাজবংশ যা প্রাচীন বাংলার সমতট অঞ্চলে শাসন করতো।

ব্রাহ্মণ বংশোদ্ভূত, তাদের শাসন ৭ম শতাব্দীর প্রথমার্ধে বিকাশ লাভ করে, যদিও তাদের ইতিহাস সম্পর্কে খুব কমই জানা যায়। রাজবংশের রাজারা "ভদ্র" প্রত্যয় দিয়ে নাম রেখেছিলেন, যার ফলে সামন্তপ্রধান সামন্ত নারায়ণভদ্র এবং জ্যেষ্ঠভদ্রের সাথে পারিবারিক সম্পর্কের ইঙ্গিত পাওয়া যায়, যাদের যথাক্রমে জয়নাগের ভাপ্পাঘোষবত অনুদান এবং ভাস্করবর্মনের নিধনপুর অনুদানে উল্লেখ পাওয়া যায়।   দেদ্দাদেবী, প্রথম পাল সম্রাট প্রথম গোপালের স্ত্রী এবং তাঁর উত্তরাধিকারী ধর্মপালের মা, একজন ভদ্র রাজবংশীয় রাজার কন্যা ছিলেন বলে মনে করা হয়।  উপরন্তু, চীনা পরিব্রাজক জুয়ানজাং (হিউয়েন সাং হিসেবে পরিচিত) নালন্দা মঠের একজন বিশিষ্ট পণ্ডিত শীলভদ্রকে এই পরিবারের একজন বংশধর হিসেবে বর্ণনা করেছেন। 

শেষটির প্রসঙ্গে, ঐতিহাসিক পিএল পল ধারণা করেন যে "ভদ্র" নামটি শুধুমাত্র শিলভদ্রের খ্যাতির ফলে রাজবংশের সাথে যুক্ত হয়েছিল। পল দাবি করেন যে পরিবারটি প্রকৃতপক্ষে খড়্গ রাজবংশের অনুরূপ ছিল, যারা ৭ম শতাব্দীর অবশিষ্ট সময়ে বাংলার সমতট অঞ্চল শাসন করেছিল।   বিকল্পভাবে, এটাও হতে পারে যে ভদ্ররা তাদের দ্বারা উৎখাত হয়েছিল।

তথ্যসূত্র 

বাংলার রাজবংশ
দক্ষিণ এশীয় আঞ্চলিক ট্রেড ইউনিয়ন পরিষদ

দক্ষিণ এশীয় আঞ্চলিক ট্রেড ইউনিয়ন পরিষদ (এসএআরটিইউসি) হলো দক্ষিণ এশিয়ার জাতীয় ট্রেড ইউনিয়ন কেন্দ্রগুলোর একটি ফেডারেশন। এসএআরটিইউসি এর লক্ষ্য হল এর সদস্য দেশগুলোতে শ্রমিকদের অধিকারসমূহ তুলে ধরা।

ইতিহাস 
১৯৮৮ সালের জানুয়ারিতে দক্ষিণ এশীয় আঞ্চলিক সহযোগিতা সংস্থা (সার্ক)-এর সদস্য দেশ- আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কায় ইন্টারন্যাশনাল কনফেডারেশন অফ ফ্রি ট্রেড ইউনিয়ন (বর্তমানে আইটিইউসি)-এর সদস্য সংগঠনগুলোকে নিয়ে দক্ষিণ এশীয় আঞ্চলিক ট্রেড ইউনিয়ন পরিষদ গঠিত হয়। ভারতীয় ট্রেড ইউনিয়ন কেন্দ্র ইন্ডিয়ান ন্যাশনাল ট্রেড ইউনিয়ন কংগ্রেস এবং হিন্দ মজদুর সভা, এসএআরটিইউসি-এর প্রতিষ্ঠাতা সদস্য ছিল।

নজরুল ইসলাম খান (বাংলাদেশ মেটাল ওয়ার্কার্স ফেডারেশনের তৎকালীন সভাপতি) ২০০৩ সালে এসএআরটিইউসি-এর সাধারণ সম্পাদক ছিলেন।

নেতৃত্ব

সাধারণ সম্পাদকগণ 
 ১৯৮৮: জামশেদপুর গোপেশ্বর
 ১৯৯৮: নজরুল ইসলাম খান
 লক্ষ্মণ বসনেত

সভাপতিগণ 
 ১৯৮৮: সাভুমিয়ামূর্তি থন্ডামান
 জি সঞ্জীব রেড্ডি

তথ্যসূত্র 

দক্ষিণ এশীয় আঞ্চলিক সহযোগিতা সংস্থা
এশিয়ার আন্তর্জাতিক সংস্থা
শ্রম সম্পর্ক
১৯৮৮-এ প্রতিষ্ঠিত
১৯৮৮-এ প্রতিষ্ঠিত সংগঠন
পিপল'স ইউনাইটেড সোশ্যালিস্ট ফ্রন্ট

পিপলস ইউনাইটেড সোশ্যালিস্ট ফ্রন্ট ছিল ভারতের পশ্চিমবঙ্গের একটি নির্বাচনী জোট, যা ১৯৫২ সালের পশ্চিমবঙ্গ বিধানসভা নির্বাচনের আগে গঠিত হয়েছিল। ফ্রন্টটি সমাজতান্ত্রিক দল, ফরওয়ার্ড ব্লক (রুইকার) এবং ভারতের বিপ্লবী কমিউনিস্ট পার্টি (ঠাকুর) নিয়ে গঠিত হয়েছিল।

২৩৮ টি আসনের মধ্যে ফ্রন্ট ১০৫ আসনে প্রার্থী দিয়েছিল (৬৩ জন এসপি প্রার্থী, ৩২ জন এফবি(আর) এবং ১০ জন আরসিপিআই)। ফ্রন্ট প্রাপ্ত ভোটের ৪.৮৪% লাভ করে, কিন্তু এর মাত্র দুইজন প্রার্থী (দুজনেই রুইকার ফরওয়ার্ড ব্লক থেকে) আসন জিততে সক্ষম হয়।

ফলাফল
নির্বাচনে ভারতীয় জাতীয় কংগ্রেস জিতেছিল, যারা বিধানসভায় নিজস্ব সংখ্যাগরিষ্ঠতা পেয়েছিল।  কমিউনিস্টরা সবচেয়ে বড় বিরোধী দলে পরিণত হয়।

তথ্যসূত্র

পশ্চিমবঙ্গের বিলুপ্ত রাজনৈতিক দল
১৯৫২-এ পশ্চিমবঙ্গে প্রতিষ্ঠিত
১৯৫২-এ প্রতিষ্ঠিত রাজনৈতিক দল
পরাগল খান

পরাগল খান ১৫ শতকের শেষের দিকে এবং ১৬ শতকের প্রথম দিকে বাংলা সালতানাতের একজন প্রশাসক এবং সামরিক কমান্ডার (লস্কর) ছিলেন। তিনি আলাউদ্দিন হোসেন শাহের সেনাপতি হিসেবে দায়িত্ব পালন করেন।

প্রারম্ভিক জীবন 
পরাগল খান এক অভিজাত মুসলিম পরিবারে জন্মগ্রহণ করেন, যারা বাংলার সুলতানের অধীনে সামরিক কমান্ডার হিসেবে কাজ করতেন এবং বংশানুক্রমিকভাবে চট্টগ্রাম অঞ্চলে বসবাস করছিলেন। তার পিতা রাস্তি খান, রুকুনউদ্দিন বারবাক শাহের অধীনে চট্টগ্রামের সামরিক কমান্ডার ছিলেন। তার পরিবার বংশ পরম্পরায় এ অঞ্চলে বসবাস করে আসছিল।

কর্মজীবন 
আলাউদ্দিন হোসেন শাহ চট্টগ্রাম জয় করার পর তিনি খানকে লস্কর উপাধি দিয়ে সেনাপতি নিযুক্ত করেন। তিনি বাংলা সালতানাতের শাসক শাহের কাছ থেকে প্রচুর জমি অনুদান পেয়েছিলেন। 

খান থাকতেন চট্টগ্রাম জেলার জোরারগঞ্জে। ১৫১২–১৫১৬ সালের বাংলা সালতানাত–ম্রা‌উক ইউ রাজ্যের যুদ্ধের পর তিনি চট্টগ্রাম অঞ্চলের গভর্নর নিযুক্ত হন। তিনি তাঁর সভাকবি কবীন্দ্র পরমেশ্বরকে পৃষ্ঠপোষকতা করেন। তিনি মহাভারতের প্রথম বাংলা সংস্করণ কবীন্দ্র মহাভারত রচনার পৃষ্ঠপোষকতা করেন, যাকে পরাগলী মহাভারতও বলা হয়। ধারণা করা হয় পরাগলপুর গ্রামের নামকরণ করা হয়েছে তার নামানুসারে এবং এটি তার বংশধরদের নিবাস। গ্রামের বাসিন্দারা পরাগল দিঘির জল ব্যবহার করেন, যা তার নামের একটি জলাধার। তাঁর পুত্র ছিলেন নুসরাত খান, যিনি ছুটি খান নামেও পরিচিত। ইনিও তার পিতার মতো কবিদের পৃষ্ঠপোষকতা করতেন।

তথ্যসূত্র 

১৬শ শতাব্দীর বাঙালি
১৫শ শতাব্দীর বাঙালি
চট্টগ্রাম জেলার ব্যক্তি
বাংলা সালতানাতের অফিসার
চট্টগ্রামের শাসক
মীরসরাই উপজেলার ব্যক্তি
চট্টগ্রামের গভর্নর
সংযুক্ত বাম নির্বাচন কমিটি

সংযু্ক্ত বাম নির্বাচন কমিটি ছিল ভারতের পশ্চিমবঙ্গে একটি নির্বাচনী জোট, যেটি  ১৯৫৭ সালের পশ্চিমবঙ্গ বিধানসভা নির্বাচনের আগে গঠিত হয়েছিল।

কমিটিতে ভারতের কমিউনিস্ট পার্টি, বিপ্লবী সমাজতন্ত্রী দল, প্রজা সমাজতন্ত্রী দল, নিখিল ভারত ফরওয়ার্ড ব্লক এবং মার্ক্সবাদী ফরওয়ার্ড ব্লক ছিল। ১৯৫৭ সালের জানুয়ারিতে শহীদ মিনারে এক গণসভায় নির্বাচনী জোট গঠনের ঘোষণা দেওয়া হয়।

ফ্রন্ট রাজ্যে ৩৩.৬% ভোট এবং বিধানসভার ১৯৬ টি আসনের মধ্যে ৮০ টি লাভ করেছে।

তথ্যসূত্র

পশ্চিমবঙ্গের বিলুপ্ত রাজনৈতিক দল
ভারতের বিলুপ্ত রাজনৈতিক দলের জোট
১৯৫৭-এ পশ্চিমবঙ্গে প্রতিষ্ঠিত
১৯৫৭-এ প্রতিষ্ঠিত রাজনৈতিক দল
মৃধা

বাংলাদেশে একজন মৃধা হলেন সশস্ত্র বাহিনীর প্রথম শ্রেণীর একজন সেনাপতি যিনি প্রাক-ব্রিটিশ আমলে একজন জমিদারের (ভূমিস্বামী) অধীনে নিযুক্ত ছিলেন, যাকে অসহযোগী প্রজাদের বিরুদ্ধে এবং জমির বিরোধে অন্যান্য জমিদারদের বাহিনীর বিরুদ্ধে নিরাপত্তারক্ষী হিসাবে ব্যবহার করা হত। এটি ধারণা করা হয় যে মুঘল যুগে মৃধাদের একটি অংশ ছিল মুঘল তীরন্দাজ বাহিনীর অভিজাত শ্রেণীর তীরন্দাজ যারা ঢাকা, টাঙ্গাইল এবং বিক্রমপুরে এবং এর আশেপাশে বসবাস করতেন।

উল্লেখযোগ্য ব্যক্তি 
মৃধা বংশগত নাম হিসেবেও ব্যবহার করা হয়। এটি উল্লেখ করতে পারে:
 খোদা বক্স মৃধা (১৯৪৫-২০১০), খেলাধুলার ধারাভাষ্যকার
 জিয়াউল হক মৃধা (জন্ম: ১৯৫২), রাজনীতিবিদ ও উকিল
 আবদুল আলী মৃধা (মৃত্যু: ২০১৯), রাজনীতিবিদ
 সিরাজুল ইসলাম মৃধা, রাজনীতিবিদ
 আমিন উদ্দিন মৃধা, পাবনা বিজ্ঞান ও প্রযুক্তি বিশ্ববিদ্যালয়ের প্রথম উপাচার্য
 মোঃ লোকমান মৃধা (১৯৪৪-২০২০) শিক্ষাবিদ ও প্রাক্তন জেলা পরিষদ চেয়্যারম্যান

আরও দেখুন 
 খান মোহাম্মদ মৃধা মসজিদ

তথ্যসূত্র 

বাঙালি জমিদার
বাঙালি পদবি
বাঙালি মুসলিম পদবি
ইজ্জউদ্দীন ইয়াহিয়া

ইজ্জউদ্দীন ইয়াহিয়া ( , মৃত্যু ১৩৩৮) ছিলেন প্রাদেশিক সাতগাঁওয়ের গভর্নর যিনি ১৩২৮ থেকে ১৩৩৮ সাল পর্যন্ত রাজত্ব করেছিলেন।

ইতিহাস 
ইজ্জউদ্দীন তুঘলক দিল্লি সালতানাতের অধীনে গভর্নর হিসেবে নিযুক্ত হন। শামসুদ্দিন ইলিয়াস শাহ ইজ্জউদ্দিনের অধীনে চাকরি নেন। ইজ্জউদ্দিন বাংলার হিন্দু ও বৌদ্ধদের মধ্যে ইসলামের প্রসারকে আরও উৎসাহিত করেন। ১৩৩৮ সালে তার মৃত্যুর পর, ইলিয়াস শাহ সাতগাঁওয়ের নিয়ন্ত্রণ নেন এবং দিল্লি থেকে স্বাধীনতা ঘোষণা করেন।

আরো দেখুন 
 বাংলার শাসকদের তালিকা
 বাংলার ইতিহাস
 ভারতের ইতিহাস

তথ্যসূত্র 

১৩৩৮-এ মৃত্যু
জন্মের বছর অনুপস্থিত
বাংলার গভর্নর
টেডি (চলচ্চিত্র)

টেডি হলো একটি ২০২১ সালের ভারতীয় তামিল ভাষার ফ্যান্টাসি অ্যাকশন ফিল্ম যা শক্তি সৌন্দর রাজন রচনা ও পরিচালনা করেছেন। সতীশ , করুণাকরণ এবং মাগিজ থিরুমেনি এই ছবিতে সহকারী ভূমিকায় অভিনয় করেছেন। এটি প্রথম তামিল চলচ্চিত্র যা ভারতীয় অ্যানিমেশন কোম্পানিকে একটি বিশেষ অ্যানিমেটেড চরিত্র ডিজাইন করার জন্য ব্যবহার করে এবং কোচদাইইয়ান (2014) এর পরে তামিল ভাষায় দ্বিতীয় মোশন-ক্যাপচার চলচ্চিত্র। এটি ১২ই মার্চ ২০২১ তারিখে হটস্টার এ বিশ্বব্যাপী মুক্তি পায়।

অভিনয়ে 

 শিবনারায়ণ বা শিবের চরিত্রে আর্য
 সায়েশা সায়গল শ্রীবিদ্যা পুরুষোত্তমন বা শ্রী চরিত্রে
 টেডি চরিত্রে নিম্মি হর্ষন (কণ্ঠস্বর) এবং ইবি গোকুলান (মোশন ক্যাপচার)
 ডাঃ প্রিয়া গোপাল চরিত্রে সাক্ষী আগরওয়াল ( অতিথি উপস্থিতি )
 ডাঃ ভারদারাজনের ভূমিকায় মাগিজ থিরুমেনি
 রামচন্দ্রনের চরিত্রে সতীশ ( শিবের বন্ধু)
 কার্তিক চরিত্রে করুণাকরন
 ঋষির চরিত্রে রাজা রুদ্রকোদি (শ্রীবিদ্যার প্রেমিক)
 সারার চরিত্রে মাসুম শঙ্কর
 শ্রীবিদ্যার বাবা পুরুষোত্তমন চরিত্রে আরএনআর মনোহর
 শ্রীবিদ্যার মায়ের ভূমিকায় মোনা বেদ্রে
 লক্ষ্মীর চরিত্রে প্রবীণা  (শিবের মা)
 বরধরজানের সহকারী হিসেবে আবদুল লি
 হরিশের চরিত্রে শাবির কল্লারক্কল
 প্রদীপ কে বিজয়ন
 র‍্যাবিডস হিসেবে ইয়োন পেরিভার

বহিঃসংযোগ

তথ্যসূত্র 

২০২১-এর চলচ্চিত্র
তামিল ভাষার চলচ্চিত্র
চেন্নাইয়ে ধারণকৃত চলচ্চিত্র
ইউরোপে ধারণকৃত চলচ্চিত্র
তামিলনাড়ুতে ধারণকৃত চলচ্চিত্র
মোশন ক্যাপচার ব্যবহার করে চলচ্চিত্র
লাইভ অ্যাকশন এবং অ্যানিমেশন সহ ভারতীয় চলচ্চিত্র
ডিজনি+ হটস্টারের মৌলিক চলচ্চিত্র
ভারতীয় ফ্যান্টাসি অ্যাকশন চলচ্চিত্র
ভারতীয় চলচ্চিত্র
ভাল্লুক সম্পর্কে চলচ্চিত্র
২০২০-এর দশকের তামিল ভাষার চলচ্চিত্র
আর্য (অভিনেতা)

জামশাদ চেথিরাকাথ বা আর্য হলেন একজন ভারতীয় অভিনেতা এবং প্রযোজক। যিনি প্রধানত তামিল সিনেমায় অভিনয় করেন।

প্রারম্ভিক এবং ব্যক্তিগত জীবন

আর্য চলচ্চিত্রের তালিকা

অভিনেতা হিসেবে

ওয়েব সিরিজ

প্রযোজক হিসেবে 

 আর্য দ্য শো পিপল নামে একটি প্রযোজনা সংস্থা শুরু করেছেন এবং বেশ কয়েকটি চলচ্চিত্র নির্মাণ করেছেন।

পরিবেশক হিসেবে

টেলিভিশন

অন্যান্য কাজ 
2010 সালে, আর্য নতুন প্রতিভাকে প্রচার করতে এবং ছোট বাজেটের চলচ্চিত্রে অর্থায়নে সহায়তা করার জন্য চলচ্চিত্র নির্মাণে উদ্যোগী হন। তিনি ব্যানার দ্য শো পিপল প্রতিষ্ঠা করেন এবং প্রথম প্রযোজনা করেন কমেডি ফিল্ম বস এঙ্গিরা ভাস্করন যেটিতে তিনি নিজে অভিনয় করেছিলেন, যার পরে তিনি সুকার পাদিথুরাই প্রযোজনা করেন , যা অপ্রকাশিত রয়ে গেছে। তিনি ২০১৩ সালে ফিল্ম ডিস্ট্রিবিউশনে উদ্যোগী হন, কারণ তিনি তার নিজের ফিল্ম ইরানদাম উলাগামের এফএমএস (সিঙ্গাপুর এবং মালয়েশিয়া) থিয়েট্রিকাল স্বত্ব কিনেছিলেন ।

অটোর টেলিভিশন এবং প্রিন্ট মার্কেটিং প্রচারণার দূত আর্য, পোথিসের পোশাকের ফ্ল্যাগশিপ ব্র্যান্ড।

 আর্য দ্য শো পিপল নামে একটি প্রযোজনা সংস্থা শুরু করেছেন এবং বেশ কয়েকটি চলচ্চিত্র নির্মাণ করেছেন।

তথ্যসূত্র

বহিঃসংযোগ 
 

১৯৮০-এ জন্ম
জীবিত ব্যক্তি
ভারতীয় চলচ্চিত্র অভিনেতা
তামিল চলচ্চিত্র অভিনেতা
কাসারগড় জেলার ব্যক্তি
কালাইমামানি পুরস্কার প্রাপক
২১শ শতাব্দীর ভারতীয় অভিনেতা
ইউনাইটেড ডেমোক্রেটিক পিপল'স ফ্রন্ট

ইউনাইটেড ডেমোক্রেটিক পিপলস ফ্রন্ট ছিল ভারতের পশ্চিমবঙ্গের একটি নির্বাচনী জোট, যা ১৯৫৭ সালের পশ্চিমবঙ্গ বিধানসভা নির্বাচনের আগে গঠিত হয়েছিল। ফ্রন্টটি জনসংঘ, হিন্দু মহাসভা, ভারতের বিপ্লবী কমিউনিস্ট পার্টি (ঠাকুর) এবং স্বাধীন কংগ্রেস ভিন্নমতাবলম্বীদের একটি অংশ নিয়ে গঠিত ছিল।

ইউডিপিএফ মোট ১০০ জন প্রার্থী দিয়েছে। যাদের মধ্যে জনসংঘ ৩২, হিন্দু মহাসভা ৩৭, আরসিপিআই (ঠাকুর) ২ ও ২৭ জন স্বতন্ত্র প্রার্থী।
 কোনো ইউডিপিএফ প্রার্থী কোনো আসনেই জিততে পারেনি।

পশ্চিমবঙ্গে জনসংঘ এবং একটি বামপন্থী দলের মধ্যে নির্বাচনী সহযোগিতার এটাই ছিল একমাত্র পরীক্ষা।

তথ্যসূত্র 

পশ্চিমবঙ্গের বিলুপ্ত রাজনৈতিক দল
ভারতের বিলুপ্ত রাজনৈতিক দলের জোট
যুক্ত বামফ্রন্ট (১৯৬২)

যুক্ত বামফ্রন্ট ছিল ভারতের পশ্চিমবঙ্গের একটি নির্বাচনী জোট, যা ১৯৬২ সালের পশ্চিমবঙ্গ বিধানসভা নির্বাচনের আগে গঠিত হয়েছিল। রাজ্যে বিদ্যমান খাদ্য সংকট একটি মূল বিষয় হয়ে দাঁড়িয়েছিল যা বিভিন্ন বাম দলকে হাত মেলাতে প্ররোচিত করেছিল। ফ্রন্টে ভারতের কমিউনিস্ট পার্টি, সারা ভারত ফরওয়ার্ড ব্লক, মার্ক্সবাদী ফরওয়ার্ড ব্লক, ভারতের বিপ্লবী কমিউনিস্ট পার্টি, ভারতের বলশেভিক পার্টি এবং বিপ্লবী সমাজতন্ত্রী দল অন্তর্ভুক্ত ছিল। ফ্রন্ট ২৫২টি আসনের মধ্যে ৭৪টি আসনে জয়ী হয়।

নির্বাচনী ফলাফল

তথ্যসূত্র

পশ্চিমবঙ্গের বিলুপ্ত রাজনৈতিক দল
ভারতের বিলুপ্ত রাজনৈতিক দলের জোট